Document ID: /roh_data/filtered/fineweb-2-filterrobots_roh.jsonl.gz/35859

Ina buna scola èsi en quel mument che scolaras e scolars van gugent a scola. Pir ils davos trais onns da ses 11 onns è Joshua Derungs ì gugent a scola. Fatg la differenza ha il sistem a la scola da talents a Cuira. Il cumenzament da l’emna datti finamiras e vid quellas vegn lavurà l’entir emna, mintgina e mintgin en ses tempo. Ils scolasts, las scolastas stattan adina a disposiziun per gidar.
Ils scolasts eran coachs – els han gidà mai en tuttas dumondas, quai era genial per mai.
Ina buna instrucziun fa ora l’autenticitad dal scolast, sch’ils scolars sentan che quel manegia serius quai ch’el pretenda dals scolars.
Il scolast è l’architect da la proxima generaziun.
Impurtant per che scolaras e scolars van gugent a scola è transparenza, di Adrian Candinas. Sch’ins lavura cun in plan da l’emna lura han ins quella transparenza. Ils uffants ed ils giuvenils san tge ch’els ston far e san parter en sez la lavur. Quai maina tar fitg bler responsabladad. Ma ils scolars e las scolaras survegnan il sentiment ch’els han influenza. E quai èn duas impurtantas cumponentas che laschan crescher la motivaziun.
Nus ans stuain sviluppar – dal savair al chapir.